**JELENTKEZÉSI FELHÍVÁS PÓTFELVÉTELIRE**

**A Széchenyi István Egyetem**

**Regionális- és Gazdaságtudományi Doktori Iskolája**

**doktori képzésre pótfelvételt hirdet**

**a 2016/2017. tanévre**

**Iskolavezető: Prof. Dr. Rechnitzer János egyetemi tanár,**

**tudományos tanácsadó**

**Alapítva: 2004**

A Doktori Iskola kiemelt célja, hogy a regionális valamint a gazdálkodás- és szervezéstudomány legújabb elméleti és módszertani eredményeivel megismertesse a hallgatókat, azokban kutatási tapasztalatokat szerezzenek. Az oktatást, témavezetést az egyetem oktatói és külső szakemberek végzik.

Az oktatás, a témavezetés és a képzés az elkülönült **regionális tudományi és gazdálkodás- és szervezéstudományi alprogramokban** történik. A regionális tudományi alprogramban a képzés magyar nyelven történik, de egyes tárgyak felvehetők angol nyelven is, míg a gazdálkodás- és szervezéstudományi alprogram képzése angol nyelvű.

A Doktori Iskolában indulása óta (2004. február) fokozatot szerzett 65 fő̋, jelenleg 41 aktív hallgatója van, 10 fő nappali képzésben, a többiek részképzésben dolgoznak. A hallgatók számos kutatási programban vehetnek részt. A Doktori Iskola évente több konferenciát szervez, többek között a kétévente megrendezésre kerülő Fiatal Regionalisták című̋ országos konferenciasorozatot is gondozza. Emellett az iskola évkönyvet jelentet meg, melyben publikációs lehetőséget biztosít hallgatói számára. Évente külföldi tanulmányutat szervezünk.

Az Iskola működése megismerhető az [rgdi.sze.hu](http://www.rgdi.sze.hu) honlapon.

**Az akkreditáció érvényessége:** 2019. december 31.

**A jelentkezés feltételei**:

- egyetemi végzettséggel (oklevéllel) rendelkező közgazdászok, geográfusok, szociológusok, politológusok, nemzetközi tanulmányok szakosok, bölcsészek és más társadalomtudományi képesítéssel rendelkezők jelentkezhetnek,

- legalább jó (4) minősítésű egyetemi oklevél  (az oklevél minősítését a megszerzéstől számított 3 évig kell figyelembe venni),

- egy legalább középfokú (B2) komplex (korábban C típusú) államilag elismert nyelvvizsga: német, angol, orosz, francia, olasz vagy spanyol nyelvből,

- a szakmai terület átfogó ismerete.

**A jelentkezésnél benyújtandó:**

* jelentkezési lap
* egyetemi oklevél másolata,
* szakirányú továbbképzés oklevelének másolata (esetleges),
* nyelvvizsga bizonyítvány(ok) másolata,
* szakmai önéletrajz,
* publikációs jegyzék (esetleges),
* elképzelés az egyéni kutatási irányról (max. 4000 n) és maximum fél oldalas motivációs levél,
* TDK, OTDK és egyéb szakmai díjak másolata (esetleges),
* lehetőség szerint ajánlás (oktatótól, munkahelyi vezetőtől, szakmai példaképtől, stb.),
* a felvételi eljárási díjat utalással kell befizetni.
* Külföldön szerzett egyetemi oklevél esetén mellékelni kell az oklevél hiteles másolatát és fordítását, valamint a végzettségi szint elismeréséről szóló határozatot is (Oktatási Minisztérium, Magyar Ekvivalencia és Információs Központ).

**Megjegyzés: a gazdálkodás- és szervezéstudományi alprogram esetében a jelentkezés angol nyelven történik!**

**A jelentkezés on-line történik, a jelentkezési határidő: 2016. augusztus 20.**

A regionális tudományi alprogram jelentkezési felülete itt érhető el: <http://rgdi.sze.hu/jelentkezesi-lap>

A gazdálkodás- és szervezéstudományi alprogram jelentkezési felülete itt érhető el: <http://seeds.sze.hu/applying-form458747hrtgr>

A **témakörök meghirdetése** folyamatos, elérhetők a [www.doktori.hu](http://www.doktori.hu/) oldalon a frissen meghirdetett témák között. A témakörön belül meg kell jelölni az egyéni kutatási programot.

<http://www.doktori.hu/index.php?menuid=315&lang=HU>

**Felvételi beszélgetés, értékelés:**

Időpontjáról (várhatóan szeptember eleje) és helyéről levélben (e-mailben) értesítjük a jelentkezőket. A felvételi beszélgetésen a Felvételi Bizottság meggyőződik a jelölt átfogó szakmai ismereteiről, doktori munkájával kapcsolatos elképzeléseiről, eddigi tudományos jellegű tevékenységéről, nyelvismeretéről.

Az Doktori Iskola Tudományági Doktori Tanácsa a Felvételi Bizottság javaslata, az ösztöndíj-keretszám és a Kar egyéb lehetőségeinek figyelembevételével dönt a felvételről. A jelentkezőket a doktori iskola vezetője a felvételi javaslat jóváhagyását követően értesíti.

A pótfelvételi elbeszélgetések időpontja: 2016. szeptember eleje

**A jelentkezési határidő: 2016. augusztus 20.**

**Képzés indulása: 2016. szeptember**

**A felvételről és a képzésről további tájékoztatás kérhető:**

Regionális tudományi alprogram: Dr. Reisinger Adrienn egyetemi adjunktus, tudományos titkár: [radrienn@sze.hu](mailto:radrienn@sze.hu)

Gazdálkodás- és szervezéstudományi alprogram: Dr. Eisingerné Dr. Balassa Boglárka egyetemi adjunktus: [eisingerne@sze.hu](mailto:eisingerne@sze.hu)

A **felvételi eljárás díja**: 9 000 Ft, azaz kilencezer forint (külföldi állampolgároknak 100 euró), melynek befizetése utalással történik.

A jelentkezés során a befizetésről szóló igazolást mellékelni kell.

Utalás információk:

Kedvezményezett neve: Széchenyi István Egyetem  
Bankszámlaszám: 10033001-01426706-00000000  
A közleményben fel kell tüntetni: jelentkező neve; 2016; pótfelvételi eljárási díj; munkaszám: 37-3022-012 (egyik sem maradhat el a beazonosítás miatt).

Győr, 2016. július 28.

Prof. Dr. Rechnitzer János

egyetemi tanár, Doktori Iskola vezető